מאסטר שף

**מאסטר שף** היא תוכנית מציאות ישראלית המשודרת, החל מ-14 באוקטובר 2010, בעבר בערוץ 2 במסגרת שידורי קשת ומנובמבר 2017 בקשת 12, בהפקת "גיל הפקות". במרכז התוכנית הישראלית בשלנים חובבים, חסרי ידע מקצועי בבישול, שמתחרים ביניהם על התואר "המאסטר שף של ישראל".

התוכנית מבוססת על תוכנית בריטית בשם זהה, ששודרה לראשונה ברשת ה-BBC בשנת 1990 ומשודרת מאז תחת זיכיון בכעשר מדינות ברחבי העולם. ברוב המדינות, בדומה לישראל, זכתה התוכנית לשיעורי צפייה גבוהים במיוחד ולביקורות מצוינות. טרום התוכנית, נוסעים הנבחרים להתלמדות אצל שפים שונים לתקופה בת חודשיים עד שלושה.

בשנת 2013 בעונה השלישית, בפרק הגמר שברה התוכנית את שיאי המדרוג של כל הזמנים (מאז שהחלו מדידות המדרוג), עם שיא של 46.6% אחוזי צפייה.

"מאסטר שף" היא זוכת שלושה "פרסי האקדמיה הישראלית לטלוויזיה" לשנים 2015, 2017 ו-2020 בקטגוריה "תוכנית המציאות הטובה ביותר".

## מהלך התוכנית
במרכז התוכנית מתחרים בשלנים חובבים, המבשלים לביתם ולהנאתם ואינם עוסקים בבישול כמקצועם העיקרי, על תואר "המאסטר שף של ישראל", מומחה הבישול.

בתחילתה של כל עונה בשלב הראשון נבחנים מתמודדים רבים במבחני מיון מול חבר שופטים מקצועי, שמחליט האם מגיע להם לעלות לשלב הבא. לשלב השני עולים 50 מתמודדים. מתמודדים אלו נוסעים לחו"ל להתלמדות אצל שפים שונים לתקופה בת חודשיים עד שלושה חודשים.

בשלב השני המתמודדים מגיעים לשלב מחנה האימונים, בו הם לומדים מושגים מעולם הבישול, מתנסים בבישול מקצועי ונבחנים במבחני מעבר שונים. לאחר שלב זה מנופים 36 מתמודדים (בכל העונות מלבד העונה הראשונה, בה נופו 38 מתמודדים). 14 המתמודדים הנותרים הם "נבחרת העונה" והם נכנסים לתוכנית (מהעונה השנייה, השלישית, הרביעית והשביעית נבחרת העונה הורכבה מ-14 מתמודדים, ועונת הילדים שהתקיימה בשנת 2012 הנבחרת הורכבה מ-16 מתמודדים).

בכל פרק בתוכנית מוטלות על המתחרים משימות שונות ומגוונות, כמו: יצירת מנות, שחזור מנה קיימת ושימוש בחומר גלם קיים או נבחר ליצירת מנה. בסוף כל פרק הדחה השופטים מנפים את המתחרה שביצועיו היו פחות טובים משל האחרים.

## היסטוריה
משדר הגמר של העונה הראשונה היה המשדר הנצפה ביותר בישראל באותה השנה (שנת 2010). משדר הגמר של העונה השנייה היה המשדר הנצפה ביותר בטלוויזיה המסחרית בישראל, מאז החלה מדידת הרייטינג, עם 46.1% אחוזי רייטינג ומעל ל-50% אחוזי רייטינג ברגעי השיא.

משדר הגמר של העונה השלישית שבר שיאים והיה למשדר הנצפה ביותר בישראל בטלוויזיה המסחרית בכל הזמנים, עם שיעור צפייה של 46.6% אחוזי רייטינג, כשברגע השיא שיעור הצפייה עמד על 52.3% אחוזי רייטינג. בינואר 2014 החלה שידורה של העונה הרביעית של התוכנית.

בתחילת שנת 2015 החלה עונת ה-VIP של התוכנית אשר צולמה שנתיים קודם לכן. לעונה זו היה ממוצע אחוזי צפייה יחסית נמוכים, כאשר בגמר הושגו 32.5% צפייה בלבד.

ב-21 ביוני 2015, החל שידור העונה החמישית. בגמר של עונה זו, הושגו 35.2% צפייה בלבד, מה שהופך את גמר זה לגמר הכי פחות נצפה בכל משדרי הגמר של מאסטר שף (מתוך חמש העונות הרגילות).

בשנת 2011 יצא לאור הספר "מאסטר שף: ספר המתכונים, עונה ראשונה", בהוצאת "כנרת זמורה ביתן" - ספר בישול עם כל המתכונים שנכללו בעונתה הראשונה של התוכנית. בשנתיים שלאחר מכן, ראו אור ספרי המתכונים המסכמים את אלה שנעשה בהם שימוש בשתי העונות שלאחר מכן, "מאסטר שף: ספר המתכונים, עונה שנייה" ו"מאסטר שף: ספר המתכונים, עונה שלישית" - גם הם בהוצאת "כנרת זמורה ביתן". בהמשך, ב-2015, עוד במהלך העונה החמישית, לקראת השלבים הסופיים, פורסם ספר המתכונים של אותה עונה בתוכנית.

## השופטים
***[[חיים כהן (שף)|חיים כהן]]** – שף ומסעדן ישראלי. בעבר בעל מסעדת היוקרה "קרן". מגיש תוכניות הבישול: "שום, פלפל ושמן זית" בערוץ 1, "מועדון ארוחת הערב", "רישיון להנות" ו"מבשלים ביחד" בערוץ 2. יועץ קולינרי למסעדות בארץ ובעולם. מחבר ספרי הבישול "חיים כהן מבשל" ו"חיים כהן ואלי לנדאו מבשלים". מתמחה בעיקר במטבח האירופאי, הים-תיכוני והאסייתי. כיום בעל המסעדות "דיקסי", "פילדלפיה", "קפה פיצי" ו"יפו תל אביב".
***[[אייל שני]]** – שף ומסעדן ישראלי. בעבר בעל מסעדת היוקרה "אוקיינוס". מגיש תוכניות הבישול: "אוכל למחשבה" ו"איפה האוכל" בערוץ 8. יועץ קולינרי למסעדות ובעבר בעל טור בישול בעיתון "הארץ". כיום בעל המסעדות "צפון אברקסס", "סלון", "מזנון" ו"פורט סעיד".
***[[מיכל אנסקי]]** – עיתונאית, מבקרת בתחום האוכל ומנחת טלוויזיה ישראלית. בתם של אלכס אנסקי והבשלנית שרי אנסקי. בוגרת תואר שני בגסטרונומיה באיטליה ומייסדת "שוק האיכרים" בישראל. הייתה חברה בצוות השופטים מהעונה הראשונה ועד לעונה העשירית. חזרה בתור שופטת בעונת האולסטארס.
***[[רפי אדר]]** – קולנוען, מוזיקאי ומסעדן ישראלי. בעל המסעדה האיטלקית "פרונטו" ומחבר ספר בישול בעל אותו שם. שפט בתוכנית "אליפות המסעדות". ב-31 באוקטובר, כשבועיים וחצי לאחר עליית העונה הראשונה לשידור, פרסמה "קשת" הודעה רשמית ולפיה אדר עזב את פאנל השופטים בעקבות תקרית בינו לבין אחת מעובדות ההפקה. היה חבר בצוות השופטים בעונה הראשונה, בשנת 2010.
***[[יונתן רושפלד]]** – שף ומסעדן ישראלי. בעבר בעל מסעדות היוקרה "רושפלד" ו"יונתן רושפלד". לפני שפתח מסעדות בארץ עבד במסעדות יוקרה בצרפת, בהן מסעדת "לה רויאל גרה" של השף ז'אק שיבואה בקאן בעלת 2 כוכבי מישלן ובמסעדת השף ז'אק לאמלואז בעיירה "שאני" שבבורגון בעלת "3 כוכבי מישלן". מחבר ספרי הבישול "ספר הבשר", "דגים ופירות ים", "דגים - כשר" ו"פשוט יונתן רושפלד". כיום משמש כבעלים והשף של המסעדות "הרברט סמואל", "טאפאס אחד העם" ו"יבנה מונטיפיורי". היה חבר בצוות השופטים בתוכנית מהעונה השנייה ועד לעונה השישית.
***[[ישראל אהרוני (שף)|ישראל אהרוני]]** – שף ומסעדן ישראלי. בעבר בעל מסעדות היוקרה "ין יאנג", "טאי צ'י", "שאולין", "תפוח בגן" ו"תפוח זהב". מגיש תוכניות בישול רבות. יועץ קולינרי למסעדות בארץ ובעולם. בעל טור בישול בעיתון "ידיעות אחרונות". מחבר ספרי בישול רבים. מתמחה בעיקר במטבח האסייתי והצרפתי. כיום בעל מסעדת היוקרה "פת קואה". חבר בצוות השופטים החל מהעונה השביעית.
***[[רותי ברודו]]** – מסעדנית ואשת עסקים ישראלית. בעבר הבעלים של מסעדת הבראסרי M&R, שנסגרה בתקופת מגפת הקורונה בישראל. כיום הבעלים של בתי קפה ומעדניות בתל אביב, שופטת בתוכנית "MKR המטבח המנצח" לצד חיים כהן והבעלים של קבוצת המסעדות R2M (המכונה לעיתים "קבוצת הקופי בר"). חברה בצוות השופטים החל מהעונה העשירית.

## עונה ראשונה (2010)

## עונה שנייה (2011)

## מאסטר שף ילדים (2012)
שמאל|ממוזער|שופטי "מאסטר שף ילדים"
**"מאסטר שף ילדים"** היא תוכנית ספין אוף של "מאסטר שף", בה נשמרים חוקי התחרות הרגילים אך מתמודדים רק ילדים ונערים בגילאים 8–14.

## עונה שלישית (2013–2012)

## עונה רביעית (2014)

## עונת ה-VIP (2015)
עונה זו צולמה עוד ב-2013, אך שידורה נדחה בכשנתיים.

## עונה חמישית (2015)

## עונה שישית (2016)
העונה האחרונה ששודרה במלואה בערוץ 2 (קשת).

## עונה שביעית (2017–2018)
עונה זו שודרה לראשונה בערוץ המפוצל החדש, קשת 12.

## עונה שמינית (2019)
העונה השמינית עלתה לשידור ב-28 במאי 2019, בקשת 12. בעונה זו הוסיפו את אלמנט "סינר הזהב", אשר מוביל את הנבחנים ישירות לנבחרת.

## ספיישל VIP 1 (2019)
לעונה זו נוסף גם ספיישל VIP ששודר ב-16 בנובמבר 2019, כמעט חודשיים לאחר גמר העונה.
הפרס בספיישל זה היה אבזור וציוד מטבח לתרומה.
בספיישל זה החליף מאיר אדוני את אייל שני, אשר היה מחוץ לארץ בעת הצילומים.

## עונה תשיעית (2020–2021)
שידור העונה התשיעית החל ב-9 בדצמבר 2020.

## ספיישל VIP 2 (2022)
הספיישל עלה לשידור ב-6 בפברואר 2022.

## ספיישל VIP 3 (2022)
הספיישל עלה לשידור 7 בפברואר 2022.

## עונה עשירית (2022)
שידורי העונה העשירית החלו ב-15 ביוני 2022 והסתיימו ב-29 באוקטובר. בעונה זו הצטרפה רותי ברודו לסגל השופטים.

## ספיישל VIP 4 (2022)
הספיישל עלה לשידור ב-30 באוקטובר 2022.

## עונה אחת–עשרה (2024)
שידורי העונה האחת-עשרה החלו ב-2 במרץ 2024. בעונה זו מיכל אנסקי אינה משתתפת לאחר עזיבתה.

### מדרוג

## עונת האולסטארס: נבחרת החלומות (2024)
שידורי עונת האולסטארס החלו ב-12 באוקטובר 2024. בעונה זו מצטרפים השופטים מיכל אנסקי, יובל בן נריה ואבי ביטון.

### מדרוג

## עונה שתים–עשרה (2025)
שידורי העונה השתים-עשרה החלו ב-25 באוגוסט 2025.

### מדרוג
העונה ה-12 של מאסטר שף זכתה לשבחים וביקורות נרחבות באתרי הרכילויות הישראליות. לרגל סיכום שנת 2025 בטלוויזיה הישראלית, נודע כי התכנית נהפכה לתכנית ה-9 הנצפת ביותר בישראל עם ממוצע של 16.4% רייטינג.

## ספיישל VIP 5 (2025)
הספיישל עלה לשידור ב-27 בנובמבר 2025 וזכה למדרוג של 12.2% אחוזי צפייה עם 304,000 צופים.

## עונת האולסטארס: נבחרת החלומות השנייה
ב-10 באוקטובר 2025, במקביל לשידור העונה השתים-עשרה, הוכרז כי לסדרה תהיה עונת אולסטארס נוספת. בעונה זו אייל שני יצטרף לצוות השופטים מעונת האולסטארס הקודמת: מיכל אנסקי, יובל בן נריה ואבי ביטון.

## ראו גם
*משחקי השף
*קרב סכינים

## קישורים חיצוניים

**מידע וכתבות:**
* מאסטר שף - האתר הרשמי ב-mako
* מאסטר שף ילדים - האתר הרשמי ב-mako
* 
* 
* 
* 

**ביקורות:**
* 
* 
*
* 
* 
* 
* 
* 
* 
* 
* 
* 
* 
* 
* 
* 
* 

## ביאורים

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות מציאות ישראליות: בישול
קטגוריה:תוכניות טלוויזיה ישראליות שעלו לשידור בשנת 2010
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:תוכניות טלוויזיה ישראליות מבוססות על פורמט בריטי
קטגוריה:זוכי פרס האקדמיה לטלוויזיה: תוכניות וסדרות